તાલુકા પંચાયતના પ્રમુખ ઈમરાન ઠાકોરની અધ્યક્ષ સ્થાને તેમજ કારોબારી સમિતિના ચેરમેન અમિત પટેલ, તાલુકા વિકાસ અધિકારી કિશોરચંદ્ર જોષીની ઉપસ્થિતિમાં આજે મળેલી હિંમતનગર તાલુકા પંચાયતની સામાન્ય સભાનો વિપક્ષના નેતા સહિતના સભ્યોએ તાલુકા પંચાયતના પ્રમુખ આપખુદીશાહીથી વહીવટ કરતાં હોવાનો સણસણતો આક્ષેપ કરી સભાનો બહિષ્કાર કર્યો હતો, જો કે શાસક પક્ષના ૧૮ પૈકી ૧૩ સભ્યોએ હાજર રહીને સભામાં મિટીંગની કાર્યવાહી નોંધને વંચાણે લઈ બહાલી આપી હતી, તેમજ ગત મિંટીગમાં થયેલા ઠરાવો ઉપર લેવાયેલ પગલાંની જાણ પણ કરવામાં આવી હતી.